31. ΒΑΣΙΛΙΚΟΝ ΔΙΑΤΑΓΜΑ της 15/30 Δεκ. 1946 Περί τροποποιήσεως και συμπληρώσεως των εκδοθέντων εις εκτέλεσιν του Α.Ν. 1010/1937 (περί κώδικος Αγροτικής Ασφαλείας) Δ/των. Το ανωτέρω Β.Δ/μα ισχύει δυνάμει της παρ. 2 άθρ. 156 Ν.Δ. 3030/1954 (κατωτ. αριθ. 34) εφ’ όσον δεν αντίκειται εις τας διατάξεις του αυτού Ν.Δ/τος. Έχοντες υπ’ όψει τας διατάξεις των άρθρ. 5 παρ. Ι γ΄, 11 παρ. 3α΄, 15 παρ. 4, 29 παρ. 8, 34 παρ. 4 και 35 παρ. 7 του υπ’ αριθ. 1010/1937 Α. Νόμου «περί Κώδικος Αγροτικής Ασφαλείας», προτάσει του Ημετέρου επί της Δημοσίας Τάξεως Υπουργού και μετά σύμφωνον υπ’ αριθ. 561 έτους 1946 γνωμοδότησιν του Συμβουλίου της Επικρατείας, απεφασίσαμεν και διατάσσομεν: Άρθρ.1.-Εάν η έδρα του Αγρονομικού Συμβουλίου είναι και έδρα επάρχου, ούτος είναι μέλος και πρόεδρος τούτου, εξαιρέσει της περιπτώσεως του στοιχείου Γ΄της παρ. 1 του άρθρ. 6 του Α.Ν. 2709 έτους 1940 καθ’ ην ο Έπαρχος τυγχάνει μέλος και Πρόεδρος του Εποπτικού Συμβουλίου Αγροτικής Ασφαλείας. Άρθρ.2-3.-(Τροποποιούνται τα άρθρ. 17 και 6 του Β.Δ. 30 Μαΐου 1938, ανωτ. αρ. 22). Άρθρ.4.-1.Επιτρέπεται η εις βάρος των Περιφερειακών Ταμείων Αγροφυλακής προμήθεια των εν άρθρ. 35 παρ. 7 του Α.Ν. 1010/37 μεταφορικών μέσων δια τας υπηρεσιακάς εν γένει περιοδείας των αγρονόμων. 2.Η ανάγκη της προμηθείας μεταφορικού μέσου της προηγουμένης παραγράφου βεβαιούται δι’ ητιολογημένης αποφάσεως του Εποπτικού Συμβουλίου Αγροφυλακής, υποκειμένης εις την έγκρισιν του Υπουργού Δημοσίας Τάξεως, δυναμένου και να τροποποιή ταύτην. Εν τη αποφάσει καθορίζεται το προς προμήθειαν είδος και το διατιθέμενον ποσόν της δαπάνης. 3.α)Η προμήθεια ενεργείται κατόπιν μειοδοτικής δημοπρασίας, δηλοποιουμένης δια προκηρύξεως του Προέδρου του ΕΣΑ, περίληψις της οποίας δημοσιεύεται 15 τουλάχιστον ημέρας προ της δημοπρασίας εις μίαν τοπικήν εφημερίδα και τοιχοκολλάται εις τα κεντρικώτερα μέρη του τόπου διενεργείας αυτής. Ως τόπος διενεργείας της δημοπρασίας ορίζεται η έδρα της Εποπτείας ή του Αγρονομείου δια το οποίον πρόκειται να χρησιμοποιηθή το υπό προμήθειαν μεταφορικόν μέσον. Εάν η δημοπρασία ήθελεν ενεργηθή, εν τη έδρα της Εποπτείας αύτη διεξάγεται ενώπιον Επιτροπής αποτελουμένης εκ του Επόπτου Α.Α. και εκ δύο δημοσίων υπαλλήλων μελών του Ε.Σ.Α., υπό τούτου οριζομένων. Της Επιτροπής προεδρεύει ο ανώτερος κατά βαθμόν δημόσιιος υπάλληλος, μεταξύ δε ισοβάθμων ο αρχαιότερος. Εις περίπτωσιν καθ’ ην η δημοπρασία ήθελεν ενεργηθή εν τη έδρα Αγρονομείου, αύτη διεξάγεται ενώπιον του Αγρονομικού Συμβουλίου, συντιθεμένου υπό των εκ δημοσίων υπαλλήλων μελών αυτού. Τα πρακτικά της δημοπρασίας υπόκεινται εις την έγκρισιν του ΕΣΑ, δυναμένου να διατάσση την επανάληψιν αυτής ή και την ματαίωσίν της. β)Ως τόπος διενεργείας της δημοπρασίας δύναται να ορισθή και η έδρα ετέρας Εποπτείας, ότε η Επιτροπή, ενώπιον της οποίας διεξάγεται η δημοπρασία, αποτελείται εκ του Επόπτου Α.Α. και δύο ετέρων δημοσίων υπαλλήλων μελών του ΕΣΑ., της Εποπτείας ταύτης, οριζομένων υπ’ αυτού, τα πρακτικά της δημοπρασίας όμως υπόκεινται εις την έγκρισιν του ΕΣΑ. της Εποπτείας δι’ ην προορίζεται το μεταφορικόν μέσον. γ)Κατά τα λοιπά εφαρμόζονται αι διατάξεις περί προμηθείας ειδών του δημοσίου. δ)Προκειμένου περί αυτοκινήτου μεταφορικού μέσου η δημοπρασία δύναται να ενεργηθή δια της Επιτροπής Κρατικών Προμηθειών κατά τας γενικάς διατάξεις περί προμηθείας ειδών του Δημοσίου. 4.Δι’ αποφάσεων του Ε.Σ.Α., υποκειμένων εις την έγκρισιν του Υπουργού Δημοσίας Τάξεως, δυναμένου και να τροποποιή ταύτας, καθορίζεται εκάστοτε το ποσόν της εις βάρος του Π.Τ.Α. δαπάνης διατροφής, συντηρήσεως και κινήσεως των προμηθευομένων μεταφορικών μέσων, ως και το ποσόν πάσης άλλης αναγκαίας δαπάνης. Άρθρ.5.-(Τροποποιείται η παρ. 4 του άρθρ. 33 του από 30 Μαΐου 1938 Β.Δ., ανωτ. αρ. 22). Άρθρ.6.-1.Το από 12/18 Δεκ. 1939 Β. Διάταγμα «περί καθορισμού ποσοστών εν τη εισπράξει αυτοτελών εσόδων Αγροφυλακής» καταργείται. 2.Καταργούνται ωσαύτως α)το Διάταγμα της 19/7/1941 «περί προμηθείας μεταφορικών μέσων προς χρήσιν των αγρονόμων κλπ. και β)το Διάταγμα της 17 Σεπτ. 1942 «περί τροποποιήσεως κανονιστικών Διαταγμάτων των Νόμων περί Αγροτ. Ασφαλείας». Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. Αντί της σελ. 73(α) Σελ. 73(β) 113-01 Κώδικας Αγροτικής Ασφάλειας 17.Α.α.31 